CELEX: 32014D0236
Language: sl
Date: 2014-04-24 00:00:00
Title: 2014/236/EU: Izvedbeni sklep Komisije z dne 24. aprila 2014 o finančnem prispevku Unije za nadzor in druge nujne ukrepe, ki se izvedejo v Estoniji, Latviji, Litvi in na Poljskem proti afriški prašičji kugi (notificirano pod dokumentarno številko C(2014) 2551)

26.4.2014   
            
            
               SL
            
            
               Uradni list Evropske unije
            
            
               L 125/86
            
         IZVEDBENI SKLEP KOMISIJE
   z dne 24. aprila 2014
   o finančnem prispevku Unije za nadzor in druge nujne ukrepe, ki se izvedejo v Estoniji, Latviji, Litvi in na Poljskem proti afriški prašičji kugi
   
      
         (notificirano pod dokumentarno številko C(2014) 2551)
      
   
   (Besedilo v estonskem, latvijskem, litovskem in poljskem jeziku je edino verodostojno)
   
      (2014/236/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) in zlasti člena 8 Odločbe,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (2) ter zlasti člena 84 Uredbe,
   ob upoštevanju naslednjega:
   
               (1)
            
            
               Afriška prašičja kuga (APK) je nalezljiva, običajno smrtna, virusna bolezen pri domačih in divjih prašičih, ki povzroča resne motnje v trgovini znotraj Unije in izvozu živih prašičev in proizvodov, pridobljenih iz prašičev, v tretje države.
            
         
               (2)
            
            
               Po potrditvi APK v Gruziji leta 2007 se je bolezen razširila v Rusko federacijo, kjer so poročali o številnih izbruhih navedene bolezni pri prašičih in divjih prašičih po evropskem delu Rusije. Belorusija je junija 2013 potrdila izbruh APK pri prašičih, rejenih na dvoriščih v deželi Grodno, okoli štirideset kilometrov od litovske meje in v bližini meje s Poljsko.
            
         
               (3)
            
            
               Z Izvedbenim Sklepom Komisije 2013/498/EU (3) je bil določen finančni prispevek Unije za nadzor in druge nujne ukrepe proti APK, ki so se izvajali leta 2013 v Estoniji, Latviji, Litvi in na Poljskem, ki so države članice, neposredno ogrožene zaradi morebitnega vnosa APK.
            
         
               (4)
            
            
               Ukrajina je januarja 2014 sporočila izbruh bolezni pri populaciji divjih prašičev, ki se še vedno širi v Belorusiji in Ruski federaciji. Poleg tega sta bila januarja 2014 odkrita dva primera APK pri populaciji divjih prašičev v Litvi, po nekaj dnevih pa je Poljska sporočila dodatna primera pri divjih prašičih. V obeh državah članicah se je bolezen pojavila na meji z Belorusijo. Zato razmere glede APK v državah, ki mejijo na Evropsko unijo, predstavljajo nenehno grožnjo za gospodarstva s prašiči znotraj Unije, ker se virus lahko vnese v države članice, ki mejijo na okužene tretje države prek divjih prašičev, ki vstopajo na ozemlje Unije z okuženih območij, pa tudi z vozili, ki so prevažala žive živali, ali z nedovoljenim vnosom proizvodov, pridobljenih iz prašičev, v Unijo.
            
         
               (5)
            
            
               Tveganje vnosa APK v Unijo je višje za Estonijo, Latvijo, Litvo in Poljsko zaradi pojava in razvoja te bolezni na ozemljih ob meji z Belorusijo, Rusko federacijo in Ukrajino. Te države članice so Komisijo in druge države članice obvestile o ukrepih, ki jih nameravajo sprejeti, da bi okrepile zaščito svojih ozemelj in ozemelj drugih držav članic.
            
         
               (6)
            
            
               Estonija, Latvija, Litva in Poljska so leta 2013 izvedle nadzor za zgodnje odkrivanje APK pri divjih prašičih in domačih prašičih. Za boljše preprečevanje APK je treba na ozemlju navedenih držav članic izvesti nekatere dejavnosti nadzora.
            
         
               (7)
            
            
               Čiščenje in razkuževanje vozil, ki so bila morda v stiku z virusom APK, je eden od glavnih previdnostnih ukrepov proti vnosu APK v Unijo. Zato Izvedbeni sklep Komisije 2013/426/EU (4) določa nekatere ukrepe za preprečevanje vnosa APK iz Belorusije in Ruske federacije v Unijo ter določa, da se vozila, ki so prevažala žive živali in vstopajo v Unijo z okuženih območij, ustrezno očistijo in razkužijo.
            
         
               (8)
            
            
               Ne glede na določbe Uredbe Komisije (ES) št. 206/2009 (5) je tveganje za vnos APK v Unijo z osebnimi pošiljkami, ki vsebujejo proizvode prašičjega izvora, poslane po pošti ali v prtljagi potnikov, ki prihajajo zlasti iz Belorusije, Ruske federacije in Ukrajine, vse prej kot zanemarljivo ter zahteva dodatne ukrepe in kontrole na vstopnih točkah.
            
         
               (9)
            
            
               Poleg tega bi bilo treba številne deležnike, kot so veterinarji, poklicni in nepoklicni kmetje, vozniki tovornjakov, cariniki, potniki in širša javnost, opozoriti na tveganja vnosa APK in njenih posledic z dobro usmerjenimi kampanjami ozaveščanja za povečanje ozaveščenosti glede bolezni in pripravljenosti v okviru načrtov ukrepov v primeru pojava bolezni, pripravljenih v skladu z Direktivo Sveta 2002/60/ES (6), s katerimi bi zagotovili hiter odziv v primeru vnosa APK.
            
         
               (10)
            
            
               APK je bila odkrita leta 2014 pri divjih prašičih v Litvi in na Poljskem, dve drugi državi članici pa sta neposredno ogroženi zaradi prisotnosti APK v sosednji Belorusiji. Za zmanjšanje tveganja za širjenje bolezni na svojem ozemlju nameravata Litva in Poljska zmanjšati gostoto občutljivih gostiteljev na gospodarstvih s prašiči z nizko biološko zaščito na okuženem območju s spodbujanjem zakola prašičev in preprečevanjem obnove populacij gospodarstev najmanj eno leto. Estonija, Latvija, Litva in Poljska so decembra 2013 predložile svoje načrte in ocene stroškov za izvajanje nujnih ukrepov leta 2014 na področjih, ki veljajo za bolj ogrožena zaradi morebitnega vnosa APK iz Belorusije, Ruske federacije in Ukrajine. Komisija je pregledala te načrte za finančni prispevek Unije in ugotovila, da so skladni z Direktivo 2002/60/ES.
            
         
               (11)
            
            
               Ukrepi, ki jih sprejmejo Estonija, Latvija, Litva in Poljska za nadzor bolezni, čiščenje in razkuževanje vozil ter za organizacijo kampanj ozaveščanja, se sofinancirajo v višini 50 %.
            
         
               (12)
            
            
               Ukrepe, ki jih sprejmeta Litva in Poljska za zmanjšanje gostote prašičev na okuženih območjih na meji z Belorusijo, bi bilo treba sofinancirati v višini 30 %.
            
         
               (13)
            
            
               Ker so načrtovani ukrepi, ki so jih predložile Estonija, Latvija, Litva in Poljska za nujne ukrepe proti vnosu APK iz Belorusije, Ruske federacije in Ukrajine, ki se izvedejo v letu 2014, dovolj natančen okvir v smislu člena 94 Delegirane uredbe Komisije (EU) št. 1268/2012 (7), ta sklep predstavlja sklep o financiranju odhodkov iz delovnega programa za nepovratna sredstva.
            
         
               (14)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   1.   V okviru izrednih ukrepov za zaščito proti afriški prašičji kugi (APK), ki jih Estonija, Latvija, Litva in Poljska sprejmejo v letu 2014, so navedene države članice upravičene do določenega prispevka Unije za odhodke, nastale zaradi izvajanja dejavnosti, opisanih v odstavkih 2 in 3 ter načrtovanih za obdobje od 1. januarja 2014 do 31. decembra 2014.
   2.   Finančni prispevek Unije znaša 50 % stroškov, nastalih in plačanih za izvajanje naslednjih dejavnosti:
   
               (a)
            
            
               vzorčenje domačih prašičev;
            
         
               (b)
            
            
               vzorčenje divjih prašičev;
            
         
               (c)
            
            
               teste ELISA;
            
         
               (d)
            
            
               teste PCR in sekvencioniranja;
            
         
               (e)
            
            
               nakup opreme in razkužil za čiščenje in razkuževanje;
            
         
               (f)
            
            
               nakup opreme, uporabljene izključno za odstranjevanje živalskih trupov;
            
         
               (g)
            
            
               nakup opreme za izvajanje viroloških laboratorijskih testov;
            
         
               (h)
            
            
               kampanje ozaveščanja.
            
         3.   Finančni prispevek Unije znaša 30 % stroškov, ki sta jih Litva in Poljska imeli in plačali kot nadomestilo prašičerejcem zaradi izgub z zgodnjim zakolom prašičev na okuženih območjih.
   Člen 2
   1.   Najvišji znesek stroškov, ki se povrne državam članicam iz člena 1(1) za dejavnosti iz točk (a), (b), (c) in (d) člena 1(2), povprečno ne presega:
   
               (a)
            
            
               0,5 EUR na vzorčenega domačega prašiča;
            
         
               (b)
            
            
               5 EUR na vzorčenega divjega prašiča;
            
         
               (c)
            
            
               2 EUR na test ELISA;
            
         
               (d)
            
            
               10 EUR na test PCR in sekvencioniranja.
            
         2.   Najvišji znesek stroškov, ki se povrne za dejavnosti iz točke (e) člena 1(2), povprečno ne presega:
   
               (a)
            
            
               6 000 EUR za Estonijo;
            
         
               (b)
            
            
               58 000 EUR za Latvijo;
            
         
               (c)
            
            
               950 000 EUR za Litvo;
            
         
               (d)
            
            
               102 100 EUR za Poljsko.
            
         3.   Najvišji znesek stroškov, ki se povrne za dejavnosti iz točke (f) člena 1(2), ne presega:
   
               (a)
            
            
               100 000 EUR za Litvo;
            
         
               (b)
            
            
               150 000 EUR za Poljsko.
            
         4.   Najvišji znesek stroškov, ki se povrne za dejavnosti iz točke (g) člena 1(2), ne presega:
   
                
            
            
               75 000 EUR za Litvo.
            
         5.   Najvišji znesek stroškov, ki se povrne za dejavnosti iz točke (h) člena 1(2), povprečno ne presega:
   
               (a)
            
            
               1 500 EUR za Estonijo;
            
         
               (b)
            
            
               15 000 EUR za Latvijo;
            
         
               (c)
            
            
               75 000 EUR za Litvo;
            
         
               (d)
            
            
               11 250 EUR za Poljsko.
            
         6.   Finančni prispevek Unije državam članicam iz člena 1(3) ne presega:
   
               (a)
            
            
               225 000 EUR za Litvo;
            
         
               (b)
            
            
               337 500 EUR za Poljsko.
            
         7.   Finančni prispevek Unije državam članicam iz člena 1(1) ne presega:
   
               (a)
            
            
               27 000 EUR za Estonijo;
            
         
               (b)
            
            
               190 000 EUR za Latvijo;
            
         
               (c)
            
            
               1 948 000 EUR za Litvo;
            
         
               (d)
            
            
               1 341 000 EUR za Poljsko.
            
         8.   Odhodki, upravičeni do finančnega prispevka Unije za ukrepe iz točk (c) in (d) odstavka 1, so omejeni na stroške, ki jih imajo države članice z:
   
               (a)
            
            
               nakupom kompletov za testiranje, reagentov in vsega potrošnega materiala, določljivega in uporabljenega posebej za izvajanje laboratorijskih testov;
            
         
               (b)
            
            
               osebjem, ne glede na njegov status, v celoti ali delno izrecno dodeljeno za izvajanje testov v laboratoriju; stroški so omejeni na dejansko plačo osebja s stroški socialnega zavarovanja in drugimi zakonsko predpisanimi stroški, vključenimi v plačilo;
            
         
               (c)
            
            
               splošnimi stroški, ki znašajo 7 % zneska iz točk (a) in (b).
            
         Člen 3
   1.   Finančni prispevek Unije za ukrepe iz člena 1 se odobri, če zadevne države:
   
               (a)
            
            
               izvedejo dejavnosti in ukrepe, kot so opisani v njihovih načrtih;
            
         
               (b)
            
            
               izvedejo ukrepe v skladu z ustreznimi določbami zakonodaje Unije, vključno s pravili o konkurenci in oddaji javnih naročil;
            
         
               (c)
            
            
               pošljejo Komisiji najpozneje do 30. aprila 2015 končno tehnično poročilo za ukrepe v skladu s Prilogo I in končno finančno poročilo v skladu s Prilogo II.
            
         2.   Če država članica ne deluje v skladu z odstavkom 1, lahko Komisija zmanjša finančni prispevek Unije sorazmerno z naravo in resnostjo kršitve ter finančno izgubo Unije.
   Člen 4
   Ta sklep je naslovljen na Republiko Estonijo, Republiko Latvijo, Republiko Litvo in Republiko Poljsko.
   
      V Bruslju, 24. aprila 2014
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 155, 18.6.2009, str. 30.
   
      (2)  UL L 298, 26.10.2012, str. 1.
   
      (3)  Izvedbeni sklep Komisije 2013/498/EU z dne 10. oktobra 2013 o finančnem prispevku Unije za nadzor in druge nujne ukrepe, ki se bodo izvajali v Estoniji, Latviji, Litvi in na Poljskem proti afriški prašičji kugi v sosednjih tretjih državah (UL L 272, 12.10.2013, str. 47).
   
      (4)  Izvedbeni sklep Komisije 2013/426/EU z dne 5. avgusta 2013 o ukrepih za preprečevanje vnosa v Unijo virusa afriške prašičje kuge iz nekaterih tretjih držav ali delov ozemlja tretjih držav, v katerih je potrjena prisotnost navedene bolezni, in razveljavitvi Sklepa 2011/78/EU (UL L 211, 7.8.2013, str. 5).
   
      (5)  Uredba Komisije (ES) št. 206/2009 z dne 5. marca 2009 o vnosu osebnih pošiljk proizvodov živalskega izvora v Skupnost in spremembi Uredbe (ES) št. 136/2004 (UL L 77, 24.3.2009, str. 1).
   
      (6)  Direktiva Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (UL L 192, 20.7.2002, str. 27).
   
      (7)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL L 362, 31.12.2012, str. 1).
   
      PRILOGA I
      
         Končno tehnično poročilo o nadzornih ukrepih glede afriške prašičje kuge pri divjih in domačih prašičih
      
      Država članica:
      Datum:
      
               
                  1.
               
               
                  Tehnična ocena stanja:
                  
                              1.1
                           
                           
                              Epidemiološki zemljevidi:
                           
                        
                              1.2
                           
                           
                              Informacije o nadzoru:
                           
                        
                              Država članica/tretja država
                           
                           
                              Število vzorčenih domačih prašičev
                           
                           
                              Število vzorčenih divjih prašičev
                           
                           
                              Vrsta testa (1)
                              
                           
                           
                              Število testov
                           
                           
                              Število pozitivnih domačih prašičev
                           
                           
                              Število pozitivnih divjih prašičev
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Skupaj za leto 2014
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  2.
               
               
                  Doseganje ciljev in tehnične težave:
               
            
               
                  3.
               
               
                  Dodatne epidemiološke informacije: epidemiološke poizvedbe, najdene poginule živali, starostna porazdelitev pozitivnih živali, ugotovljene lezije itd.:
               
            
         (1)  Označite: ELISA, PCR, Ag-ELISA, izolacija virusa, drugo (navedite).
   
   
      PRILOGA II
      
         Končno finančno poročilo o nadzornih ukrepih glede afriške prašičje kuge
      
      Država članica:
      Datum:
      
               
                  1.
               
               
                  Nadzorni ukrepi v zvezi z afriško prašičjo kugo pri divjih in domačih prašičih:
                  
                              Vzorčenje
                           
                        
                              Kategorija
                           
                           
                              Stroški vzorčenja
                           
                        
                              Število vzorčenih živali
                           
                           
                              Stroški na vzorčeno žival
                           
                           
                              Skupni stroški
                           
                        
                              Domači prašiči
                           
                           
                               
                           
                           
                               
                           
                           
                               
                           
                        
                              Divji prašiči
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                        
                              Laboratorijski testi
                           
                        
                               
                           
                           
                              Število opravljenih testov
                           
                           
                              Stroški testov (1)
                              
                           
                        
                              Laboratorijski testi
                              (1)
                           
                           
                              Osebje
                              (2)
                           
                           
                              Splošni stroški
                              (3) = (1) + (2) × 0,07
                           
                           
                              Skupni stroški
                              (4) = (1) + (2) + (3)
                           
                        
                              Serološki testi (ELISA)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Testi PCR
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Testi sekvencioniranja
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  2.
               
               
                  Čiščenje in razkuževanje:
                  
                              (a)
                           
                           
                              OPREMA
                              
                                          Opis
                                       
                                       
                                          Stroški/vrednost (brez DDV)
                                       
                                       
                                          Datum nakupa
                                       
                                    
                                           
                                       
                                       
                                           
                                       
                                       
                                           
                                       
                                    
                                          Skupaj
                                       
                                       
                                           
                                       
                                       
                                           
                                       
                                    
                        
                              (b)
                           
                           
                              RAZKUŽILA
                              
                                          Opis
                                       
                                       
                                          Stroški/vrednost (brez DDV)
                                       
                                       
                                          Datum nakupa
                                       
                                    
                                           
                                       
                                       
                                           
                                       
                                       
                                           
                                       
                                    
                                          Skupaj
                                       
                                       
                                           
                                       
                                       
                                           
                                       
                                    
                        
            
               
                  3.
               
               
                  OPREMA, KOT JE NAVEDENA V TOČKAH (f) IN (g) ČLENA 1(2)
                  
                              Opis
                           
                           
                              Stroški/vrednost (brez DDV)
                           
                           
                              Datum nakupa
                           
                        
                               
                           
                           
                               
                           
                           
                               
                           
                        
                              Skupaj
                           
                           
                               
                           
                           
                               
                           
                        
            
               
                  4.
               
               
                  NADOMESTILO ZA PRAŠIČE
                  
                              Teža na datum uničenja
                           
                           
                              Število živali na kategorijo
                           
                           
                              Izplačan znesek na kategorijo
                           
                           
                              Drugi stroški, neposredno plačani kmetu
                              (brez DDV)
                           
                           
                              Skupno nadomestilo
                              (brez DDV)
                           
                           
                              Datum plačila
                           
                        
                              Svinje
                           
                           
                              Merjasci
                           
                           
                              Pujski
                           
                           
                              Prašiči
                           
                           
                              Svinje
                           
                           
                              Merjasci
                           
                           
                              Pujski
                           
                           
                              Prašiči
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  5.
               
               
                  KAMPANJE OZAVEŠČANJA:
                  
                              Opis dejavnosti
                           
                           
                              Stroški/vrednost (brez DDV)
                           
                           
                              Datum dostave
                           
                        
                               
                           
                           
                               
                           
                           
                               
                           
                        
                              Skupaj
                           
                           
                               
                           
                           
                               
                           
                        
            
               
                  6.
               
               
                  Potrjujem, da:
                  
                              —
                           
                           
                              so ti odhodki dejanski, natančno evidentirani in upravičeni v skladu z določbami tega sklepa,
                           
                        
                              —
                           
                           
                              so vse dokazilne listine o teh odhodkih na voljo za revizijo,
                           
                        
                              —
                           
                           
                              za te ukrepe ni bil zahtevan drug prispevek Unije in da so vsi prihodki iz dejavnosti v njihovem okviru predloženi Komisiji,
                           
                        
                              —
                           
                           
                              so bili ti ukrepi izvedeni v skladu z ustreznimi določbami iz zakonodaje Unije,
                           
                        
                              —
                           
                           
                              se uporabljajo postopki nadzora, zlasti za preverjanje natančnosti navedenih zneskov, da se preprečijo, ugotovijo in odpravijo nepravilnosti.
                           
                        
            Datum:
      Ime in podpis operativnega direktorja:
      
         (1)  Vsi stroški so brez DDV.